Jegyzőkönyv  

Készült: 2014. szeptember 15-én az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester 

Varga Attila alpolgármester



 Milon László



 Kovács Lászlóné



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 1/2 9 órakor.

Javaslatot tesz az ülés napirendjére az alábbiak szerint:
Napirend:

1./2014. évi költségvetés módosítása

Előadó: polgármester

2./ Beszámoló Kunpeszér Község Önkormányzat 2014. évi költségvetésének első féléves teljesítéséről

Előadó:polgármester

3./Egyéb ügyek

Előadó:polgármester

A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
93/2014.(IX.15.) határozata
Napirend elfogadása

Kunpeszér Község Önkormányzat Képviselő-testülete 2014.szeptember 15. napján megtartott ülésének napirendjét a következők szerint határozza meg:

1./2014. évi költségvetés módosítása

Előadó: polgármester

2./ Beszámoló Kunpeszér Község Önkormányzat 2014. évi költségvetésének első féléves teljesítéséről

Előadó:polgármester

3./Egyéb ügyek

Előadó:polgármester

I.Napirendi pont tárgyalása

1./2014. évi költségvetés módosítása

Előadó: polgármester

(Írásos előterjesztés a jkv. 1. sz. melléklete)

Németh László polgármester elmondja, hogy a 2014. évi költségvetésünket módosítani kell a bekövetkezett változásokra tekintettel. Ismerteti az írásos előterjesztésben foglaltakat, a 2014. 01.01-2014.06.30. közötti időszakra a különféle jogcímeken kapott támogatásokat összegszerűen. Amennyiben kérdés nincs, javasolja az önkormányzat 2014. évi költségvetéséről szóló 1/2013.(II.17.) számú rendelet kiküldött tervezetnek megfelelő módosítását.

Kunpeszér Község Önkormányzat Képviselő-testülete 4 igen szavazattal az alábbi rendeletet alkotta:

Kunpeszér Községi Önkormányzat Képviselő-testületének

12/2014.(IX.19.) önkormányzati rendelete

Kunpeszér Község Önkormányzatának 2014. évi költségvetéséről szóló

1/2014.(II.17.) önkormányzati rendelet módosításáról

(rendelet a jkv. 2. számú melléklete)

II.Napirendi pont tárgyalása

Beszámoló Kunpeszér Község Önkormányzat 2014. évi költségvetésének első féléves teljesítéséről

Előadó:polgármester

(Írásos előterjesztés a jkv. 3. számú melléklete)

Németh László polgármester elmondja, hogy a 2014. évi költségvetés elfogadásakor elsődleges feladatként, mint minden évben, az intézmények működőképességének megőrzését tűzte ki célul a képviselő-testület, melyet visszafogott, takarékos gazdálkodással kívánt megvalósítani. Önkormányzatunk bevételei az első félévben 56,46 %-ban, kiadásai 32,93%-ban teljesültek. 
Átadja a szót Fillerné Papp Márta gazdálkodónak. Fillerné elmondja, hogy a bevétek közt jelentős tételként szerepel, mintegy 10 millió forinttal a közfoglalkoztatásra kapott összeg. Elmondja, hogy a kiadások alacsony teljesülését az indokolja, hogy az első félévet követően jelentkeztek a nagyobb kiadások, pl falunap, Önkormányzati Hivatal fűtéskorszerűsítése. Részletesen ismerteti az írásos előterjesztésben foglaltakat.

Németh László  kérdezi van e kérdés a féléves beszámolóhoz. Mivel kérdés nincs javasolja a 2014. évi költségvetés I. féléves teljesítéséről szóló beszámolójának elfogadását.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
94/2014.(IX.15.) határozata
Tárgy:Beszámoló Kunpeszér Község Önkormányzat 2014. évi költségvetésének I. féléves teljesítéséről

A Képviselő-testület Kunpeszér Község Önkormányzat 2014. évi költségvetésének I. féléves teljesítéséről szóló beszámolót megismerte, azt elfogadja.

Felelős:képviselő-testület

Határidő: azonnal

3./Egyéb ügyek

Előadó:polgármester

Németh László polgármester elmondja, hogy 


-Kunadacs Önkormányzatának költségvetése tartalmazza a Kunadacsi Közös Önkormányzati Hivatal költségvetését. Kunadacs Község Önkormányzat 2014. évi költségvetésének I. féléves teljesítéséről szóló beszámolót önkormányzatunk határozattal fogadja el. 

Boskóné elmondja, hogy nem látjuk egészen pontosan sem a tavalyi évre, sem pedig most az első félévre, hogy a közös hivatalra kapott finanszírozás két önkormányzat közti megosztás szerinti összege fedezte e a kiadásokat. Konkrétan arra vagxunk kíváncsiak, hogy a Kunpeszérre eső rész elég volt e, és ha igen mennyi maradt, illetve a maradvánnyal mi a helyzet, azt mi használhatjuk e fel. 

A képviselő testület egyhangúlag úgy foglalt állást, hogy az aljegyző felvetésének megfelelően  Kunadacs Önkormányzata adjon számszerű választ a közös hivatalra kapott finanszírozás megosztás szerinti, mindkét településre történő felhasználásáról mind a 2013. évre, mind pedig 2014. I. félévre.

Németh László polgármester javasolja Kunadacs Község Önkormányzat 2014. évi költségvetésének I. féléves teljesítéséről szóló beszámoló írásos előterjesztés szerinti elfogadását.

A Képviselő-testület  4 igen szavazattal az alábbi határozatot hozta:

Kunpeszér Község Önkormányzat Képviselő-testületének
95/2014.(IX.15.) határozata
Tárgy:Beszámoló Kunadacs Község Önkormányzat 2014. évi költségvetésének I. féléves teljesítéséről

A Képviselő-testület Kunadacs Község Önkormányzat 2014. évi költségvetésének I. féléves teljesítéséről szóló beszámolót megismerte, azt elfogadja.

Felelős:képviselő-testület

Határidő: azonnal


-megjelent a Bursa Hungarica ösztöndíjprogram 2015. évi pályázati kiírása. Javasolja az idei évben is a programhoz történő csatlakozást.  

Varga Attila alpolgármester elmondja, hogy véleménye szerint hasznos és fontos a továbbtanulni szándékozó fiatalok támogatása.

Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
96/2014.(IX.15.) határozata
Bursa Hungarica Felsőoktatási Önkormányzati Ösztöndíjpályázat 2015.

Kunpeszér Községi Önkormányzat Képviselő-testülete (továbbiakban: Képviselő-testület)

Megtárgyalta Németh László polgármester előterjesztését és a következő határozatot hozta.

1./A képviselő-testület úgy határoz, hogy a felsőoktatási intézmények hátrányos helyzetű hallgatói, illetőleg a felsőoktatási tanulmányokat kezdő fiatalok számára segítséget nyújtva csatlakozik a Bursa Hungarica Felsőoktatási Önkormányzati Ösztöndíjpályázat 2015. évi fordulójához.

2./A képviselő-testület megbízza a polgármestert a további teendők ellátásával.

Felelős: polgármester

Határidő: folyamatos


-ismerteti a „Kék-víz" Észak-Bács-Kiskun Megyei Ivóvízminőség-javító Önkormányzati Társulási Megállapodásának módosítására és beszámoló a Társulás 2013. évi működéséről szóló írásos előterjesztést, javasolja az egységes szerkezetű megállapodás  és a beszámoló elfogadását.

Kunpeszér Község Önkormányzat Képviselő-testülete 4 igen szavazattal az alábbi határozatot hozta:

Kunpeszér Község Önkormányzat Képviselő-testületének
97/2014.(IX.15.) határozata
A „Kék-Víz”- Észak-Bács-Kiskun Megyei Ivóvízminőség-javító Önkormányzati Társulás Társulási Megállapodásának módosítása és beszámoló a Társulás 2013. évi működéséről
H a t á r o z a t

Kunpeszér Községi Önkormányzat Képviselő-testülete megtárgyalta Németh László polgármester  A „Kék-Víz”- Észak-Bács-Kiskun Megyei Ivóvízminőség-javító Önkormányzati Társulás Társulási Megállapodásának módosítása és beszámoló a Társulás 2013. évi működésérő szóló előterjesztésében foglaltakat és az alábbi határozatot hozta: 
1.  Kunpeszér Községi Önkormányzat Képviselő-testülete úgy dönt, hogy elfogadja a határozat mellékletét képező, módosításokkal egységes szerkezetbe foglalt Társulási Megállapodást  és felhatalmazza Németh László polgármestert annak aláírására. 

2. A Képviselő-testület elfogadja a Társulás 2013. évi működéséről szóló beszámolót.

Felelős : Németh László polgármester

Határidő: azonnal

- az idősek napjára a meghívó elkészült, a héten kerül kihordásra. Az ebéd vagy pörkölt lesz vagy gulyásleves.

Mivel az ülésnek több napirendje, kérdés és hozzászólás nem volt, az alpolgármester azt 10 órakor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

        
       aljegyző
